Λουίζα Μαργαρίτα της Πρωσίας

Η Λουίζα Μαργαρίτα (γερμ. Luise Margarete von Preußen, 25 Ιουλίου 1860 - 14 Μαρτίου 1917) του Οίκου των Χοεντσόλλερν ήταν πριγκίπισσα της Πρωσίας και μετέπειτα δούκισσα του Κόννωτ και του Στράθερν. 

Βιογραφία
Η Λουίζα Μαργαρίτα Αλεξάνδρα Βικτωρία Αγνή γεννήθηκε στις 25 Ιουλίου 1860 στο Μαρμάρινο Παλάτι του Πότσδαμ, και ήταν το τέταρτο (τρίτο επιβιώσαν) παιδί και η τέταρτη κόρη του Φρειδερίκου Καρόλου της Πρωσίας και της Μαρίας Άννας, κόρης του Λεοπόλδου Δ΄ του Άνχαλτ. Οι γονείς της αποξενώθηκαν λόγω του αλκοολισμού του πατέρα της, όμως δεν χώρισαν επίσημα.

Στις 13 Μαρτίου 1879 η Λουίζα Μαργαρίτα παντρεύτηκε τον Αρθούρο του Ηνωμένου Βασιλείου, Δούκα του Κόννωτ και Στράθερν, γιο της Βικτωρίας του Ηνωμένου Βασιλείου και του Αλβέρτου της Σαξονίας-Κοβούργου-Γόθας, στο Παρεκκλήσι του Αγίου Γεωργίου στο Κάστρο του Ουίνδσορ. Ήταν το δεύτερο μέλος της πρωσικής βασιλικής οικογένειας που παντρευόταν ένα από τα παιδιά της βασίλισσας Βικτωρίας: ήταν μικρανεψιά του Φρειδερίκου Γ΄ της Γερμανίας, ο οποίος είχε παντρευτεί τη μεγαλύτερη αδελφή του Αρθούρου, Βικτωρία. Απέκτησαν τρία παιδιά.

Η Δούκισσα του Κόννωτ πέρασε τα πρώτα είκοσι χρόνια του γάμου της συνοδεύοντας τον σύζυγό της στις διάφορες εκστρατείες του σε όλη τη Βρετανική Αυτοκρατορία. Ο Δούκας και η Δούκισσα του Κόννωτ απέκτησαν το Μπάγκσοτ Παρκ στο Σάρρεϋ και μετά το 1900 χρησιμοποίησαν την Οικία Κλάρενς ως κατοικία τους στο Λονδίνο. Το 1911 συνόδευε τον σύζυγό της στον Καναδά, όταν έγινε γενικός κυβερνήτης.

Πέθανε στις 14 Ιουλίου 1917 από την ισπανική γρίπη και βρογχίτιδα στην Οικία Κλάρενς σε ηλικία 56 ετών. Ήταν το πρώτο μέλος της βρετανικής βασιλικής οικογένειας που αποτεφρώθηκε. Οι στάχτες της θάφτηκαν στο Παρεκκλήσι του Αγίου Γεωργίου στο Κάστρο του Ουίνδσορ και στις 23 Οκτωβρίου 1928 μεταφέρθηκαν στο Φρόγκμορ.

Το μαιευτήριο δίπλα στο Στρατιωτικό Νοσοκομείο του Καίμπριτζ στο Ώλντερσοτ μετονομάστηκε προς τιμήν της ως Μαιευτήριο Λουίζα Μαργαρίτα.

Οικογένεια
Παντρεύτηκε τον Αρθούρο, Δούκα του Κόννωτ και Στράθερν, το 1879. Απέκτησαν τρία παιδιά:
Μαργαρίτα (1882 - 1920), παντρεύτηκε το Γουσταύο ΣΤ΄ Αδόλφο της Σουηδίας, απέκτησαν 5 παιδιά.
Αρθούρος (1883 - 1938), παντρεύτηκε την Αλεξάνδρα, Δούκισσα του Φάιφ, απέκτησαν 1 παιδί.
Πατρικία (1886 - 1974), παντρεύτηκε τον πλοίαρχο Αλεξάντερ Ράμσεϋ, απέκτησαν 1 παιδί.

Πρόγονοι

Τίτλοι
25 Ιουλίου 1860 – 13 Μαρτίου 1879: Η Βασιλική Υψηλότητα Πριγκίπισσα Λουίζα Μαργαρίτα της Πρωσίας
13 Μαρτίου 1879 – 14 Μαρτίου 1917: Η Βασιλική Υψηλότητα Η Δούκισσα του Κόννωτ & Στράθερν

Τιμητικές διακρίσεις
CI: Σύντροφος του Στέμματος της Ινδίας, 1879
VA: Βασιλικό Τάγμα της Βικτωρίας και Αλβέρτου (Πρώτη Τάξη), 1893
DStJ: Κυρία της Δικαιοσύνης του Αγίου Ιωάννη, 1888
RRC: Μέλος του Βασιλικού Ερυθρού Σταυρού, 1883

Πρόγονοι

<center>
{| class="wikitable"
| <center>180pxΟικόσημο της Λουίζας Μαργαρίτας,Δούκισσας του Κόννωτ & Στράθερν
|}

Παραπομπές

 Εξωτερικοί σύνδεσμοι 
Treaty between Great Britain and Germany, for the Marriage of HRH the Duke of Connaught with HRH the Princess Louise Margaret of Prussia - 26 February 1879

Κατηγορία:Οίκος των Χοεντσόλερν
Κατηγορία:Οίκος της Σαξονίας-Κοβούργου-Γόθας
Κατηγορία:Πρώσοι ευγενείς
Κατηγορία:Πριγκίπισσες της Πρωσίας
Κατηγορία:Βρετανίδες δούκισσες
Κατηγορία:Πριγκίπισσες της Σαξονίας-Κοβούργου-Γόθας